**Jesse Dudas** (unk. *Dudás Jesse*; s. 31. maaliskuuta 1988 St. Albert, Alberta, Kanada) on unkarilais-kanadalainen jääkiekkopuolustaja, joka pelaa Tšekin Extraliga-joukkue HC Vítkovicessa. Hän laukoo oikealta.

Ura
---

### Seuraura

Dudas aloitti jääkiekkoilun 7-vuotiaana albertalaisessa intiaanireservaatissa. WHL-joukkue Lethbridge Hurricanes varasi hänet 65. pelaajana kesällä 2003. Dudas pelasi kauden 2003–2004 vielä pääasiassa AMHL-joukkue St. Albert Raidersissa, kunnes hän pelasi 16 vuotta täytettyään neljä WHL-ottelua. Kesken kauden 2005–2006 Dudas siirtyi Hurricanesista Prince George Cougarsiin. Hänestä odotettiin parhaillaan toisen kierroksen varausta NHL:n varaustilaisuuteen 2006 ja Dudas onnistui hyvin seurojen testeissä. Loukkaantumiset kuitenkin laskivat hänen arvioitaan ja lopulta Columbus Blue Jackets varasi Dudasin kuudennella kierroksella 159. pelaajana.

Kaudella 2006–2007 Dudas pelasi loukkaantumisten vuoksi vain 32 ottelua. Kesken kauden 2007–2008 hän vaihtoi WHL-seuraansa Cougarsista Swift Current Broncosiin, josta Dudas siirtyi kaudeksi 2008–2009 puolestaan Regina Patsin paitaan. Hän pelasi Patsissa jälleen vain 19 ottelua käsivamman vuoksi. Keväällä 2009 Dudas pelasi viisi ottelua ECHL-joukkue Charlotte Checkersin paidassa. Loukkaantumiset haittasivat hänen kehitystään lopulta sen verran, että Dudas ei saanut ammattilaissopimusta Pohjois-Amerikasta. Vuosina 2009–2011 hän pelasi IHL-joukkue Bloomington PrairieThunderissa sekä CHL-liigan Corpus Christi IceRaysissa ja Texas Brahmasissa. Kauden 2011–2012 Dudas vietti senioriliiga NPHL:n Horse Lake Chiefsissa. 

Kaudeksi 2012–2013 Dudas siirtyi CHL-joukkue Bloomington Blazeen, jonka eniten maaleja tehnyt puolustaja hän oli 14 osumallaan Travis Granboisin kanssa. Loppukaudesta Dudas siirtyi ECHL-joukkue Orlando Solar Bearsiin. Kauden 2013–2014 hän pelasi CHL-joukkue Wichita Thunderissa, jonka eniten maaleja tehnyt puolustaja Dudas oli 14 osumallaan. Kaudeksi 2014–2015 hän siirtyi serkkunsa Frank Banhamin suosituksesta Unkariin ja teki vuoden mittaisen sopimuksen MOL Ligan Miskolci Jegesmedvékin kanssa. Dudas teki pelipaikastaan huolimatta yli piste per peli -tahdilla 37 runkosarjaottelussa tehot 11+32=43, joilla hän voitti liigan puolustajien piste- ja syöttöpörssin. Dudas voitti myös MOL Ligan jäähypörssin 169 minuutillaan. Kevään 2015 pudotuspeleissä hän jakoi tehoilla 6+5=11 maalipörssin voiton HC Nové Zámkyn Marek Uramin kanssa ja oli tehokkain puolustaja. Dudas voitti kauden päätteeksi sekä MOL Ligan mestaruuden, Unkarin-mestaruuden että Unkarin Cupin. Hänet valittiin MOL Ligan parhaaksi puolustajaksi.

Toukokuussa 2015 Dudas siirtyi aluksi kolmen viikon try-out -sopimuksella SM-liigajoukkue Turun Palloseuran harjoitusvahvuuteen. Kesäkuussa hänen kerrottiin jääneen ilman jatkosopimusta. Dudas teki jatkosopimuksen Miskolci Jegesmedvékin kanssa, mikä mahdollisti hänelle oikeuden edustaa Unkarin maajoukkuetta. Heinäkuussa 2015 Dudasilla kerrottiin olevan myös TPS:n kanssa optio kaudesta 2016–2017.

Dudas käytti TPS:n kanssa olleen optionsa toukokuussa 2016 ja siirtyi joukkueeseen vuoden mittaisella sopimuksella kaudeksi 2016–2017. Hän ehti pelata kuitenkin vain kaksi erää Mestarien liigaa, kunnes Dudas joutui sivuun ylävartalovamman vuoksi. Hänen sopimuksensa purettiin marraskuussa 2016. Kuntouduttuaan Dudas palasi tammikuussa 2017 Unkariin ja siirtyi loppukauden sopimuksella Debreceni HK:n riveihin.

Kaudeksi 2017–2018 Dudas siirtyi vuoden mittaisella sopimuksella Slovakian Extraligan HC Nové Zámkyyn.

### Maajoukkueura

Dudas edusti Unkaria MM-kilpailuissa vuonna 2016. Yhteensä hän on pelannut 12 A-maaottelua tehden kaksi syöttöpistettä. Hän edusti myös Canada Pacificin joukkuetta World U-17 Hockey Challengessa vuonna 2005, jolloin Dudas voitti hopeaa. Hän oli seitsemällä syöttöpisteellään turnauksen tehokkain puolustaja ja jakoi joukkueensa sisäisen syöttöpörssin voiton Ben Maxwellin kanssa.

Muuta
-----

Dudasin serkku Frank Banham pelasi urallaan 32 NHL-ottelua ja hän edusti myös myöhemmin Unkarin maajoukkuetta.

Intiaanireservaatissa kasvaneella Dudasilla on myös unkarilaisia sukujuuria.

Tilastot
--------

|   |   | Runkosarja |   | Pudotuspelit |   | Arvokisat |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM | Turnaus | O | M | S | Pist. | RM |
| 2003–2004 | St. Albert Raiders | AMHL | 28 | 5 | 7 | 12 | 74 | - | - | - | - | - |
|  | Lethbridge Hurricanes | WHL | 4 | 0 | 0 | 0 | 0 | - | - | - | - | - |
| 2004–2005 | Lethbridge Hurricanes | WHL | 44 | 1 | 3 | 4 | 28 | 2 | 0 | 1 | 1 | 0 |
| 2005–2006 | Lethbridge Hurricanes | WHL | 18 | 0 | 7 | 7 | 12 | - | - | - | - | - |
|  | Prince George Cougars | WHL | 6 | 0 | 4 | 4 | 15 | - | - | - | - | - |
| 2006–2007 | Prince George Cougars | WHL | 32 | 2 | 27 | 29 | 51 | - | - | - | - | - |
| 2007–2008 | Prince George Cougars | WHL | 29 | 2 | 19 | 21 | 68 | - | - | - | - | - |
|  | Swift Current Broncos | WHL | 23 | 3 | 11 | 14 | 38 | 6 | 1 | 2 | 3 | 14 |
| 2008–2009 | Regina Pats | WHL | 19 | 3 | 11 | 14 | 26 | - | - | - | - | - |
|  | Charlotte Checkers | ECHL | 5 | 0 | 0 | 0 | 10 | - | - | - | - | - |
| 2009–2010 | Bloomington PrairieThunder | IHL | 17 | 4 | 5 | 9 | 6 | - | - | - | - | - |
|  | Corpus Christi IceRays | CHL | 7 | 1 | 2 | 3 | 2 | 2 | 0 | 1 | 1 | 2 |
| 2010–2011 | Texas Brahmas | CHL | 11 | 2 | 3 | 5 | 10 | - | - | - | - | - |
| 2011–2012 | Horse Lake Chiefs | NPHL | 13 | 11 | 16 | 27 | 34 | - | - | - | - | - |
| 2012–2013 | Bloomington Blaze | CHL | 31 | 14 | 17 | 31 | 38 | - | - | - | - | - |
|  | Orlando Solar Bears | ECHL | 6 | 1 | 2 | 3 | 6 | - | - | - | - | - |
| 2013–2014 | Wichita Thunder | CHL | 54 | 14 | 24 | 38 | 77 | - | - | - | - | - |
| 2014–2015 | Miskolci Jegesmedvék | MOL Liga | 34 | 11 | 32 | 43 | 169 | 7 | 6 | 5 | 11 | 8 |
| 2015–2016 | Miskolci Jegesmedvék | MOL Liga | 36 | 13 | 39 | 52 | 14 | 3 | 1 | 4 | 5 | - | MM | 7 | 0 | 0 | 0 | 8 |
| 2016–2017 | Debreceni HK | MOL Liga | 6 | 1 | 5 | 6 | 8 | 11 | 3 | 8 | 11 | 28 |
| 2017–2018 | MAC Budapest | MOL Liga | 30 | 5 | 15 | 20 |  | 15 | 5 | 8 | 13 |  |
| 2018–2019 | MAC Újbuda | SloEL | 51 | 11 | 28 | 39 | 38 | 7 | 1 | 5 | 6 | 0 |
| 2019–2020 | DVTK Jegesmedvék | SloEL | 34 | 5 | 14 | 19 | 24 | - | - | - | - | - |
|  | HC Vítkovice | ČEL | 10 | 0 | 4 | 4 | 6 | - | - | - | - | - |
| 4 kautta | yhteensä | MOL Liga | 106 | 30 | 91 | 121 | 340 | 36 | 15 | 25 | 40 | 36 |
| 4 kautta | yhteensä | SloEL | 85 | 16 | 42 | 58 | 62 | 7 | 1 | 5 | 6 | 0 |

Lähteet
-------

* Jesse Dudas The Internet Hockey Databasessa (englanniksi)
* Jesse Dudas *Elite Prospects*. Everysport Media Group AB.  (englanniksi)

### Viitteet

1. 1 2 3 4 5  Jesse Dudas *Elite Prospects*. Everysport Media Group AB.  (englanniksi)
2. 1 2 3  Reservaatista Raisioon *hc.tps.fi*.  25.6.2006. HC TPS Turku Oy.  Arkistoitu 15.2.2016. Viitattu 9.2.2016.
3. ↑  NHL:n varaustilaisuus 2006: kierrokset 3-7 *Jatkoaika.com*.  25.6.2006. Jatkoaika r.y. Viitattu 9.2.2016.
4. ↑  Jesse Dudas The Internet Hockey Databasessa (englanniksi)
5. 1 2  Kanadai „bombázó" landol Miskolcon *miskolcijegesmedve.hu*.  13.5.2014. MISKOLCI JÉGCSARNOK.  Arkistoitu 11.3.2016. Viitattu 9.2.2016. (unkariksi)
6. ↑  TPS:lle testipuolustaja Unkarista *Jatkoaika.com*.  4.5.2015. Jatkoaika r.y. Viitattu 9.2.2016.
7. ↑  Turussa piipahtanut puolustaja palaa Unkariin *Jatkoaika.com*.  22.6.2015. Jatkoaika r.y. Viitattu 9.2.2016.
8. ↑  Hihetetlen, de igaz: Jesse Dudas ismét Miskolcon! *miskolcijegesmedve.hu*.  19.6.2015. MISKOLCI JÉGCSARNOK.  Arkistoitu 11.3.2016. Viitattu 9.2.2016. (unkariksi)
9. ↑  Konkarihyökkääjä palaa vihdoin TPS:ään lukuisten vuosien huhuilun jälkeen *suomikiekko.com*.  22.7.2015. Nordic Sport Media. Viitattu 9.2.2016.
10. ↑  Dudas TPS:n takalinjoille *Jatkoaika.com*.  1.6.2016. Jatkoaika r.y. Viitattu 1.6.2016.
11. ↑  Kumeliauskas ei pelaa koko kaudella, Dudasin sopimus purettu *Jatkoaika.com*.  28.11.2016. Jatkoaika r.y. Viitattu 28.11.2016.
12. ↑  Erősítés a tengerentúlról *debrecenihoki.hu*.  11.1.2017. Debreceni Hoki Klub. Viitattu 11.1.2017. (unkariksi)
13. ↑  Koči, Patrik: Prichádza maďarský reprezentačný obranca Jesse Dudas *hcnovezamky.eu*.  11.1.2017. NOVÉ ZÁMKY:  HC Nové Zámky & eSports.cz, s.r.o.  Arkistoitu 20.8.2017. Viitattu 30.6.2017. (slovakiksi)